Markedshøyskolen

Markedshøyskolen (MH) var en del av Høyskolen Campus Kristiania (CK), som også bestod av Norges Kreative Høyskole, Norges Helsehøyskole og NKS Nettstudier. 3. september 2015 besluttet styret ved CK at det skulle innføres ett felles merkenavn for hele høyskolen. 1. januar 2016 ble de fire skolene samlet under det nye navnet Høyskolen Kristiania.

Markedshøyskolen tilbød studier i markedsrelaterte fag i Oslo og Bergen. Markedshøyskolen var en privat høyskole med ca.  studenter fordelt på 8 ulike bachelorstudier og ett masterstudium. Studentene ved Markedshøyskolen (MH) var tilknyttet Studentunionen ved Campus Kristiania, og studentsamskipnaden SIO.

Historie 
Høyskolen Kristiania er en selveiende stiftelse. Grunnleggeren Ernst G. Mortensen etablerte først Norsk Korrespondanse Skole (NKS) i 1914. Hans visjon var å tilby utdanning til mennesker på tvers av økonomiske, sosiale, kulturelle og geografiske barrierer som ellers stengte veien for mange mennesker. 

Tidligere har høyskolen vært kjent under navnene Oslo Markedshøyskole (OMH) og Norsk Reiselivshøyskole (NRH), men ble fra 1. januar 2008 sammenslått under det felles navnet Markedshøyskolen (MH).

Eksterne lenker 
 Høyskolen Kristiania

Høyskolen Kristiania
Tidligere høgskoler i Norge